**ชื่อเรื่อง การใช้ระบบส่งเสริมการเกษตรขับเคลื่อนงาน**

**ศูนย์เรียนรู้การเพิ่มประสิทธิภาพการผลิตสินค้าเกษตรอำเภอดอยหล่อ**

1. **เป้าหมายการดำเนินงาน**

การใช้ระบบส่งเสริมการเกษตร ขับเคลื่อนงาน ศพก. ให้เป็นแหล่งถ่ายทอดความรู้ด้านการเกษตรทุกสาขา หน่วยงานที่สังกัดกระทรวงเกษตรและสหกรณ์และหน่วยงานอื่นๆ สามารถใช้ศูนย์เป็นจุดเรียนรู้ได้ มีการนำระบบข้อมูล/เทคโนโลยี องค์ความรู้และนวัตกรรมสู่กระบวนการผลิตของเกษตรกร เพื่อให้เกิดการลดต้นทุน เพิ่มผลผลิต พัฒนาคุณภาพผลผลิตและการพัฒนาเกษตรผสมผสานตามแนวทางปรัชญาเศรษฐกิจพอเพียง

1. **สถานการณ์และปัญหา**

อำเภอดอยหล่อ เป็นอำเภอขนาดเล็ก มีพื้นที่ทำการเกษตร จำนวน ไร่ พืชเศรษฐกิจหลักของอำเภอได้แก่ ลำไย ข้าว และมะม่วง ซึ่งสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ทำให้ราคาสินค้าการเกษตรมีราคาตกต่ำ ที่หนักสุดเห็นจะเป็นสินค้าเกษตรด้านพืชผัก รองลงมาเป็นสินค้าเกษตรด้านไม้ผลและข้าว เกษตรกรในพื้นที่ยังคงยึดหลักการทำการเกษตรแบบเชิงเดี่ยว ทำให้ส่งผลกระทบต่อรายได้ต่อครัวเรือนเกษตรกร ประกอบกับราคาของปัจจัยการผลิตพืช ไม่ว่าจะเป็นปุ๋ย ยา สารเคมี น้ำมันเชื้อเพลิง กลับมีราคาสูงขึ้นเป็นก้าวกระโดด ต้นทุนการผลิตของเกษตรกรต้องเพิ่มขึ้นอย่างหลีกเลี่ยงไม่ได้

ศพก.อำเภอดอยหล่อ เป็นศูนย์เรียนรู้ฯ ที่มีสินค้าหลัก คือข้าว ประธาน ศพก.ชื่อ นายอร่ามหล้าทิพย์ ตั้งอยู่ ม.๒1 ตำบลดอยหล่อ อำเภอดอยหล่อ จังหวัดเชียงใหม่ เน้นการปลูกข้าวคุณภาพแบบครบวงจร ตั้งแต่การปลูก-การเก็บเกี่ยว การสีข้าวเองและบรรจุจำหน่ายเอง โดยมีการรวมกลุ่มเกษตรกรชาวนาในพื้นที่ร่วมกันทำนา โดยลดการใช้ปุ๋ยยาสารเคมี ปลูกข้าวการหลักการผลิตพืชแบบGAP การปลูกข้าวโดยใช้วิธีนาโยน ลดต้นทุนในการปลูก อีกทั้งในศูนย์เรียนรู้ทำเกษตรผสมผสาน มีทั้งปลูกพืช เลี้ยงสัตว์ เลี้ยงปลา ในกระบวนการผลิตทั้งหมดทำการเกษตรแบบปลอดภัย ไม่ใช้สารเคมีในการผลิต ได้รับการรับรองมาตรฐานการทำเกษตรที่ดีและเหมาะสม(GAP) มีฐานการเรียนรู้ทั้งหมด 9 ฐาน เพื่อเป็นต้นแบบให้เกษตรกรหันมาพึ่งพาตนเอง ลดต้นทุนการผลิต เพิ่มผลผลิต และพัฒนาคุณภาพ นอกจากนี้อำเภอดอยหล่อยังมี ศพก.เครือข่าย กระจายครอบคลุมไปทุกตำบล มีความหลากหลายด้านการเกษตร พืช ปศุสัตว์ และประมง เพื่อให้เกษตรกรในพื้นที่สามารถเข้าไปเรียนรู้และพัฒนาการเกษตรต่อไปได้

1. **วัตถุประสงค์**

๓.๑ เพื่อศึกษา พัฒนาเจ้าหน้าที่ และปฏิบัติใช้กระบวนการอย่างมีส่วนร่วมของเกษตรกร กลุ่ม องค์กรต่างๆปฏิบัติงานระบบส่งเสริมการเกษตร (T&V System)มาใช้ขับเคลื่อนงานพัฒนา ศพก.

3.2 เพื่อให้เจ้าหน้าที่ เกษตรกร กลุ่ม องค์กรต่างๆ ได้เรียนรู้การวิเคราะห์ปัญหา หาแนวทางแก้ปัญหา และมีการวางแผนการดำเนินงาน ในการปฏิบัติตามระบบส่งเสริมเกษตรเพื่อให้ ศพก.เป็นศูนย์กลางในการพัฒนาการเกษตร สามารถขับเคลื่อนและเชื่อมโยงการเกษตรในพื้นที่โดยผ่านกลไกการบูรณาการกันทุกภาคส่วน นำเทคโนโลยีมาเชื่อมโยงเข้ากับการพัฒนาเกษตรอย่างยั่งยืน เพื่อให้เกษตรกรสามารถพึ่งพาตนเองได้

**๔. การดำเนินงาน R2R**

**๔.๑ วิธีการวิจัย (ตามประเภทงานวิจัย)**

1. การถ่ายทอดความรู้ ( Training )

กำหนดประเด็นในการถ่ายทอดความรู้ของศพก. ผ่าน หลักสูตรการเรียนรู้ และฐานเรียนรู้

ค้นหาปัญหาและความต้องการด้านการเกษตร บริบทการทำการเกษตรในพื้นที่กับเกษตรกรเจ้าของศูนย์เรียนรู้ หาข้อมูล องค์ความรู้ และหน่วยงานที่เกี่ยวข้องเพื่อประสานความร่วมมือและพัฒนาฐานเรียนรู้ให้พร้อมสำหรับการถ่ายทอดความรู้ให้แก่เกษตรกรที่เข้ามารับการบริการ โดยใช้เวทีตามระบบส่งเสริมการเกษตร เพื่อแลกเปลี่ยนเรียนรู้ ประสบการณ์การทำการเกษตร

1. การเยี่ยมเยียน ( Visiting )

ให้เจ้าหน้าที่ติดตามเยี่ยมเยียนการดำเนินงานของ ศพก. เพื่อส่งเสริมและสนับสนุนให้ประธาน ศพก.ได้ทำแผนพัฒนาตนเองจัดให้มีฐานเรียนรู้ เทคโนโลยี และภูมิปัญญาที่เหมาะสมกับเกษตรกร และแก้ไขปัญหาเชื่อมโยงการดำเนินงานกับ ศพก.เครือข่ายและหน่วยงานต่างๆ

- ดำเนินการพัฒนา ศพก.และ ศพก.เครือข่าย ร่วมกับหน่วยงานที่ดูแลฐานการเรียนรู้ในแต่ละฐาน ใน ศพก.

- ประชุมคณะกรรมการ เครือข่าย ศพก.และแปลงใหญ่ร่วมกับหน่วยงานบูรณาการที่ดูแลในแต่ละฐานการเรียนรู้

๓) การสนับสนุน ( Supporting )

การเพิ่มประสิทธิภาพการปฏิบัติงานส่งเสริมและพัฒนา โดยมุ่งเน้นให้ ศพก. มีเครื่องมือ

อุปกรณ์ องค์ความรู้เพิ่มเติม สนับสนุนให้ประธาน ศพก.หลัก ประธาน ศพก.เครือข่าย ตลอดจน

สมาชิก ศพก. ได้รับการฝึกอบรม และดูงาน ทั้งในหน่วยงานบูรณาการของกระทรวงเกษตรและ

สหกรณ์ หน่วยงานอื่นๆ รวมทั้งสถาบันการศึกษา และนำความรู้ที่ได้มาพัฒนา ศพก. สร้าง

เกษตรกรรุ่นใหม่ (Young Smart Farmer ) ในพื้นที่

- พัฒนา ศพก.เครือข่ายจำนวน 3 ศูนย์

- เพิ่ม ศพก.เครือข่าย จำนวน ๓ ศูนย์ ในตำบลดอยหล่อ ตำบลสองแคว และตำบลยางคราม

๔) การนิเทศงาน ( Supervision )

เพื่อให้การดำเนินงานตามระบบส่งเสริมเกษตรเป็นไปอย่างมีประสิทธิภาพ การนิเทศงานเป็นเครื่องมือในการขับเคลื่อน กระตุ้น และติดตามการดำเนินงานว่า ศพก. สามารถดำเนินงานในพื้นที่ได้ตรงตามวัตถุประสงค์และมีประสิทธิภาพ สามารถรับเรื่องร้องเรียนแก้ไขปัญหาและอุปสรรคของเกษตรกรได้ ตามนโยบายของกระทรวงเกษตรและสหกรณ์

๕) การจัดการข้อมูล ( Data Management )

ให้ศพก.เป็นแหล่งที่รวบรวมข้อมูลด้านการเกษตรที่สำคัญของอำเภอดอยหล่อ โดยมีการนำข้อมูลมาวิเคราะห์ สังเคราะห์ และใช้ประโยชน์ในการจัดการและพัฒนาการเกษตร ทั้งข้อมูลการผลิตพืช ขั้นตอนการผลิตพืชที่เหมาะสมกับบริบทของพื้นที่ ต้นทุนการผลิตพืชตลอดจนเป็นการเชื่อมโยงเครือข่ายแปลงใหญ่ และเกษตรกรในพื้นที่ การจัดการข้อมูลสารสนเทศ การจัดทำแผนพัฒนาการเกษตร

4.2 เครื่องมือในการดำเนินการ

- เกษตรกร

- ศูนย์เรียนรู้ ฯ และศูนย์เรียนรู้เครือข่าย

- หน่วยงานร่วมบูรณาการทั้งในกระทรวงเกษตรและสหกรณ์ และหน่วยงานอื่นๆ

- เทคโนโลยีด้านการเกษตรและนวัตกรรมสมัยใหม่

- งบประมาณในการพัฒนาฐานเรียนรู้

**4.3 กระบวนการทำงาน**

- ธันวาคม 2564 กำหนดหัวข้องานวิจัย

- มกราคม 2565 จัดเวทีประชุมคณะกรรมการ วิเคราะห์ปัญหาอุปสรรค

และแนวทางแก้ไขปัญหา

- มกราคม 2565 – กันยายน 2565 พัฒนาฐานการเรียนรู้ให้เหมาะสมทั้ง ศพก.หลัก

และ ศพก.เครือข่าย

- มกราคม 2565 – มิถุนายน 2565 นำเกษตรกรเป้าหมายและเกษตรกรทั่วไปเข้ามา

เรียนรู้ตามฐานการเรียนรู้

- มกราคม 2565 – มิถุนายน 2565 ติดตามผลการเรียนรู้และการนำกลับไปปฏิบัติ

ของเกษตรกร เก็บข้อมูล

* กรกฎาคม - กันยายน 2565 สรุปผลการดำเนินงาน

**5 สรุปผลที่เกิดขึ้น**

**5.1 ผลลัพธ์**

1) เกษตรกร

- เกษตรกรสามารถพึ่งพาตนเองได้ ตามแนวทางปรัชญาเศรษฐกิจพอเพียง

- เกษตรกรได้มีโอกาสมาเรียนรู้เพิ่มเติมเพื่อความรู้ที่ได้ไปปรับใช้ในการทำการเกษตรของ

ตนเองในการลดต้นทุน เพิ่มผลผลิต พัฒนาคุณภาพผลผลิต

- ฐานการเรียนรู้มีความพร้อมสร้างแรงจูงใจให้เกษตรกรในการทำการเกษตร

- ฐานเรียนรู้มีความหลากหลาย ครอบคลุมทุกด้านของการทำการเกษตรและเหมาะสมกับ

บริบทของพื้นที่

2) ตนเอง

- ได้พัฒนาตนเองจากการแลกเปลี่ยนเรียนรู้กับเกษตรกร

- ได้พัฒนางานให้สามารถเป็นตัวอย่างให้เกษตรกรมีแรงจูงใจในการปรับเปลี่ยนแนวคิด

ในการทำการเกษตร

- ได้ปรับแนวคิดของการทำการเกษตรแบบยั่งยืน ลดการใช้สารเคมี

3) องค์กร

- เสริมสร้างความรู้ให้เกษตรกรและเจ้าหน้าที่โดยผ่านกระบวนการศูนย์เรียนรู้เป็นตัวเชื่อมโยง

- มีฐานการเรียนรู้ที่พร้อมสามารถเป็นตัวอย่างให้เกษตรกรได้

- มีศูนย์เรียนรู้ที่ดี ช่วยให้เกษตรกรในพื้นที่เข้ามาศึกษาเรียนรู้โดยไม่ต้องไปเรียนรู้ที่อื่น

**5.2 ปัจจัยที่ส่งผลต่อความสำเร็จ**

- ความร่วมมือของหน่วยงานร่วมบูรณาการในการพัฒนาเกษตรกร

- ความพร้อมของฐานเรียนรู้ มีการพัฒนาอย่างสม่ำเสมอ

- การยอมรับของเกษตรกรที่จะปรับเปลี่ยนวิถีการทำการเกษตรโดยผ่านศูนย์เรียนรู้

- งบประมาณที่สนับสนุนการพัฒนาฐานการเรียนรู้

**5.3 อุปสรรค/แนวทางแก้ไข**

**อุปสรรค**

- ด้วยสถานการณ์ระบาดของโรคไวรัสโคโรนา 2019 ทำให้เกษตรกรไม่สามารถเข้ามา

เรียนรู้ได้จำนวนมาก การจัดการอบรมต้องอยู่ภายใต้มาตรการสาธารณสุข

- ประธานศูนย์บางแห่งอายุมาก และไม่มีเกษตรกรรุ่นใหม่มาดำเนินการต่อ

- งบประมาณในการพัฒนาไม่ต่อเนื่องและทั่วถึงทุกศูนย์เครือข่าย งบประมาณมีจำกัด

**แนวทางแก้ไข**

- จัดการอบรมหลายครั้ง ลดจำนวนผู้เข้าอบรมแต่ละครั้งให้น้อยลงแต่เพิ่มจำนวนการอบรม

มากขึ้น มีการตรวจ ATK เบื้องต้นก่อนการเข้าอบรม

- หาแนวทางการให้ความรู้ผ่านการสื่อสารแบบออนไลน์

- หาเครือข่ายเพิ่มเติมโดยเฉพาะเกษตรกรรุ่นใหม่ หรือ YSF

- งบประมาณพัฒนาศูนย์เครือข่ายเวียนให้ครบทุกศูนย์

**5.4 ข้อเสนอแนะ**

ควรเพิ่มงบประมาณในการพัฒนาทุกศูนย์เครือข่ายทุกศูนย์อย่างต่อเนื่อง ให้สามารถพัฒนาศพก.เครือข่ายได้ปีละหลายศูนย์ เช่น ดำเนินการจัดสรรงบประมาณพัฒนาศูนย์ เป็นปีละ ๕ ศูนย์ หรือ ปีละ ๑๐ ศูนย์ เป็นต้น